Raisio

**Raisio** () on Suomen kaupunki, joka sijaitsee Varsinais-Suomen maakunnassa. Kunnassa asuu  ihmistä ja sen pinta-ala on &nbsp;km², josta &nbsp;km² on vesistöjä. Väestötiheys on  asukasta/km². Raision naapurikunnat ovat Masku, Naantali, Rusko ja Turku. Entisiä naapurikuntia ovat Maaria ja Naantalin maalaiskunta.

Ensimmäinen maininta Raisiosta kirkkopitäjänä on vuodelta 1292. Raisiosta tuli kauppala vuonna 1966 ja kaupunki vuonna 1974. Paikkakunnan väkiluku on noussut 1900-luvulla vajaasta 2&nbsp;000 hengestä noin 26&nbsp;000:een, pääosin palvelualan ja teollisuuden vaikutuksesta.

Raisio sijaitsee Turun ja Naantalin välissä. Turusta Porin ja Vaasan kautta Ouluun johtava valtatie 8 leikkaa Turun kehätien eli kantatien 40 Raisiossa, josta johtaa myös tie Naantaliin. Raision kautta kulkee myös Turun ja Uudenkaupungin välinen rata, ja Raision asemalta johtaa haararata Naantaliin. Matkustajaliikenne radalla lakkasi vuonna 1992, mutta rataa käytetään yhä säännöllisesti rahtikuljetuksiin.

## Historia

Vanhimmat tunnetut kirjalliset tiedot Raisiosta ovat vuodelta 1292 olevassa testamentissa, jossa Raisio mainitaan Elaus-nimisen papin kotipaikaksi. Tämä tarkoittaa, että Raisiossa on jo tuolloin ollut järjestäytynyt seurakunta.

Raisiossa on tehty arkeologisia löytöjä jo kivikaudelta. Myös rautakautisia löytöjä on runsaasti. Niitä esitellään Raision kulttuurikeskus Harkon arkeologisessa näyttelyssä. Kansanrunokokoelma Kantelettareen on sisällytetty runo, jossa jättiläiset Killi ja Nalli rakentavat Raision kirkon. Laajalti tunnettu suomen kielen ilmaisu ”rahaisesta Raisiosta” löytyy Topeliuksen kansallisromanttisesta Maamme-kirjasta (1875), josta käy ilmi Raision kirkon rakentaminen.

Alue oli 1970-luvulle asti erittäin maanviljelyspainotteinen. Turku pakkolunasti ja liitti itseensä pieneltä kunnalta alueita, ja sen koko olemassaolo oli vaakalaudalla, kunnes Raision Tehtaat (nyk. Raisio Oyj) alkoi menestyä. Kunnasta tuli teollisuuskeskus, mikä sysäsi väkiluvun voimakkaaseen kasvuun&nbsp;– koko 1900-luvun aikana se on 11-kertaistunut. Kasvuun on vaikuttanut myös Turun läheisyys. Vuonna 1966 Raisiosta tuli kauppala ja 1974 kaupunki.

Sotien jälkeen kuntaan muutti työn perässä ihmisiä eri puolilta Suomea. 1970-luvulla Raisio sai uuden kaksitasoisen keskustan, jossa betonirakentaminen oli hallitsevaa. Myöhemmin tätä alettiin pitää arkkitehtonisena virheenä, ja keskusta uudistettiin 2000-luvun alussa. Raisiossa järjestettiin vuoden 1997 Asuntomessut uudella Katteluksen asuntoalueella.

Raision nimi johtuu kunnan läpi virtaavasta Raisionjoesta, jonka nimen vanhin muoto on tiettävästi ollut Raisajoki.

Viimeaikaiset arkeologiset löydöt tarkentavat kuvaa esihistoriallisesta Raisiosta. Ihalan mullin kaivauksista on löytynyt erilaisia jäänteitä usemmasta varhaiskeskiaikaisesta ja rautakautisesta rakennuksesta.

## Talouselämä

Raisio muodostaa naapurikaupunkiensa Turun ja Naantalin kanssa Varsinais-Suomen merkittävimmän kauppakeskittymän.

Kaupungin sijainti hyvien liikenneyhteyksien varrella on suuresti edistänyt sen kasvua. Pääelinkeinoja ovat palvelut sekä elintarvike- ja kemianteollisuus. Suurin työnantaja on Raision kaupunki, toisena kauppakeskus Mylly ja kolmantena Raisio Oyj, joka tuottaa elintarvikkeita ja terveystuotteita. Muita suuria työllistäjiä olivat Multilift Oy, IKEA Raisio, Deltamarin Oy sekä Raision sairaala. Raisio on yli 1700 yrityksen kotipaikka. Raisiossa oli noin 10&nbsp;000 työpaikkaa vuonna 2016. Varsinais-Suomen Auto-Center Oy oli Raisio Oyj:n jälkeen toiseksi suurin yritys liikevaihdolla mitattuna 2017 Raisiossa, kun Auto-Centerin liikevaihto oli noin 52 miljoonaa euroa vuonna 2017. Pirilän Kukkatalo on Raisiossa vuonna 1994 perustettu puutarha-alan perheyritys, jolla on nykyään 5 puutarhamyymälää Etelä-Suomessa mm. Riihimäellä ja Tuusulassa.

Vuonna 2001 avattu Kauppakeskus Mylly on Suomen toiseksi suurin Uudenmaan ulkopuolella toimiva kauppakeskus ja samalla kaupungin toiseksi suurin työnantaja. Kauppakeskuksen yhteydessä on toiminut vuodesta 2019 Finnkinon teatteri Finnkino LUXE Mylly. Myös kesällä 2008 avattu Ikea houkuttelee kävijöitä Raisioon. Raisiossa sijaitsee Turun seudun ainoa Bauhaus, joka toimii nimellä Bauhaus Turku. Raision keskustassa toimii kauppa- ja liikekeskus Raisiokeskus.  

Vuonna 2003 Raisioon avattiin Plantagen. Vuonna 2008 Raision Kuninkojan kaupunginosaan avattiin K-Rauta sekä Biltema. Seuraavana vuonna Kuninkojalle avattiin Gigantti Megastore ja Jysk. Vuonna 2013 Raision Marjamäkeen avattiin ABC-liikennemyymälä. Toukokuussa 2016 Raision Kuninkojalle avattiin Power-myymälä.Vuonna 2017 Raisioon avattiin Turun seudun ensimmäinen Verkkokauppa.com-myymälä. Raisioon avattiin elokuussa 2018 Turun seudun kolmas Burger King ja saman vuoden marraskuussa Suomen suurin Hoplop (nyk. Leo's).

Taloustutkimuksen vuosien 2007 ja 2009 imagotutkimuksien mukaan Raisiolla on kokoluokkansa (20&nbsp;000–50&nbsp;000 asukasta) kunnista paras imago. Vuonna 2017 tehdyn tutkimuksen mukaan Raisiossa asuu Suomen kahdeksanneksi tyytyväisimmät asukkaat.

Vuonna 2017 Raision kaupungin talous teki noin 2 miljoonan euron ylijäämäisen tuloksen. Vuonna 2017 Raision kaupungin verotulot olivat 95,9 miljoonaa euroa.

Yhteisöveroa eniten maksanut yritys Raisiossa oli vuonna 2016 Raisio Oyj, joka maksoi sitä noin 4,7 miljoonaa euroa. Muita suuria yhteisöveron Raisiossa maksajia olivat Konepaja Häkkinen Oy, Kaukora sekä Varsinais-Suomen Auto-center Oy.

Vuonna 2016 Raision työllisyysaste oli 70,7&nbsp;%, joka oli noin 2&nbsp;%-yksikköä korkeampi kuin koko maan. Lokakuussa 2018 Raision työttömyysaste oli 7,5&nbsp;%.

## Kulttuurikohteita

Raisiolla on monia kulttuurikohteita, ja paikkakunta tarjoaa monia harrastusmahdollisuuksia. Kaupungissa on uusi ja nykyaikainen Raision kirjastotalo.

Yhdessä Seinäjoen kanssa Raisio on yksi Suomen ”tangokaupungeista”&nbsp;– se järjesti vuoteen 2008 asti vuosittain Tangomarkkinat-tapahtuman semifinaalin.

Raision museo Harkko järjestää vuosittain vaihtuvia näyttelyjä mm. taiteesta, arkeologiasta ja kulttuurihistoriasta.  Museo toimi alunperin Raision keskustassa sijaitsevassa vanhassa kunnantalossa, mutta on sittemmin siirtynyt kirjastotalon tiloihin. Harkon entinen rakennus on tällä hetkellä tyhjillään.

Vanhassa maalaistalopihapiirissä aivan Raision keskustan tuntumassa sijaitsee Friisilän verstaat, jossa toimii keramiikkatyöhuone, Taito-käsityökeskus ja luontoretkinäyttely Pajupilli.

Krookilan kotiseutukeskus on vanhaa maaseutu-Raisiota esittelevä tila Inkoisten kaupunginosassa Krookilan asuinalueella. Siellä toimii kaksi juhlatilaisuuksia järjestävää ravintolaa. Kotiseutukeskuksen pihapiirissä on myös savusauna ja kesäteatterinäyttämö.

Raisiossa toimii Raision Teatteri -niminen harrastajateatteri, joka tuottaa esityksiä syksystä kevääsään vanhan kauppaopiston tiloissa sijaitseville kahdelle näyttämölleen sekä kesäaikaan Krookilan kotiseutukeskukseen. Teatteri tarjoaa myös erilaisia kursseja..

Raisiossa on monia erilaisia luontopolkuja. Niiden avulla voi tutustua luonnon lisäksi kaupungin historiaan.

### Nähtävyyksiä
* Raisionlahti
**Hahdenniemen venesatama
**uimaranta Playa del Raisio
* Raision kirkko ja hautausmaa
**Kirkkauden kappeli
* Kimalistonmäen patteri
* Optisen lennättimen muistomerkki. Kuuanvuoren korkeimmalle kohdalle rakennettiin optinen lennätin Krimin sodan alla, vuonna 1854.
* Huhkon kartano
* Raision julkiset taideteokset, muun muassa:
** *[[Kirkonrakentajat Killi ja Nalli]]* -patsas (Harry Kivijärvi, 1983)
** *[[Citius, Altius, Fortius (veistos)|Citius, Altius, Fortius]]*, kilpasoutaja Pertti Karppiselle omistettu veistos Kerttulan liikuntapuistossa
* Krookilan kotiseutukeskus
* Vuoden 1997 Asuntomessualue Kattelus
* Raision Lukionmäellä sijaitseva yli tuhannen alppiruusun puisto
* Kauppakeskus Mylly
*Raision Tehtaat
*Raision kirjastotalo
*Raision rautatieasema
*Haunisten allas
*Hauninen DiscGolfPark ja Kerttula DiscGolfPark 
*Raision kaupungintalo
*Raision keilahalli, Keilaraisio oy Eriksson
*Raision Motocross-rata 
*Extreme Arena, Raisio 
*Vaskipolku

## Ympäristö
Raisio kuuluu nuoreen maisema-alueeseen lounaisrannikon maisemamaakuntaan, lounaiseen viljelyseutuun. Tyypillistä on luonnonelementtien kontrastisuus: karut kallionlaet sekä rehevät laaksot. Raisiossa sijaitsee useita murroslaaksoja, niistä merkittävin on Piuhajoen laakso. Raision merkittävin joki Raisionjoki virtaa useissa eri laaksoissa esimerkiksi Raision keskusta sijoittuu lähele Raisionjokilaaksoa. Temppelivuori on Raisiossa sijaitseva näköalapaikka.

Haunisten allas on Raisiossa sijaitseva vuonna 1973 rakennettu tekojärvi, joka poistettiin käytöstä vuonna 2012. Alueelle on kaavailtu julkista uimarantaa.

Rauhoitettuja luontoalueita Raisiossa ovat Raisionlahti, Kullanvuori ja Pähkinasaari Kuloisten kaupunginossa.

### Raision omistamat virkistysalueet
Raisiolla on kaupungin ulkopuolella kaksi virkistysaluetta kaikkien raisiolaisten kesänviettoa ja virkistäytymistä varten. Kesäranta sijaitsee Naantalin Luonnonmaalla ja Karhuluoto Rymättylässä.

Kesärannan leirikeskus on Naantalissa sijaitseva raisiolaisten virkistysalue. Keskus on ympärivuotisessa käytössä. Leirikeskuksessa on muun muassa sauna ja pukuhuonetiloja, keittiö sekä ryhmätila.

Keskuksen ympäristössä on hyvät ulkoilumahdollisuudet, pallo- ja leikkikenttiä, uimarata ja grillikatoksia. Vuoden 2019 aikana Raision kaupunki rakentaa Kesärantaan uuden majoitusrakennuksen.

### Puistoja
**Alppiruusupuisto* avattiin vuonna 1999, jolloin sinne istutettiin alppiruusuja. Muinakin vuosina puistoon on istutettu uusia alppiruusulajeja. Puiston koko on noin 4,5 ha.

**Karmelinpuisto* muodostuu mm. nurmialueesta ja kivilabyrintistä. Puistossa on paljon erilaisia jaloja lehtipuita kuten vaahteraa, tammea ja vuorijalavaa. Puiston koko on noin 3,8 ha.

**Kerrolanpuistoon* on istutettu mm. euroopalehtikuusta, tammia, punatammia ja metsälehmuksia. Puistossa on leikkikenttä ja pulkkarinne. Puiston koko on noin 2,6 ha.

**Keskuspuistossa* kasvaa mm. amerikanjalopähkinää, punatammea, hevoskastanjaa, metsätammea ja japaninpihlajaa sen lisäksi joitain pensaita kuten puistosyreeniä ja dahurianalppiruusuja. Puistossa on myös lammikko sekä leikkikenttä. Puisto sijaitsee Raision keskustan läheisyydessä. Puiston pinta-ala on noin 8,2 ha.

**Lumperinpuisto* on vuosina 2004–2006 valmistunut puisto, joka sijaitsee aivan Raision keskustan läheisyydessä. Puistossa kasvaa mm. hevoskastanjoita, rusokirsikoita ja purppuraomenapuita. Puistoa ympäröi metsälehmusaita. Puisto on noin 2 ha:n kokoinen.

## Liikenne
Raision halki kulkee valtakunnallisesti merkittäviä teitä, kuten Turun kehätie, kantatie 40, E18, joka tunnetaan Raisiossa Nesteentien nimellä. Raision läpi kulkee etelä-pohjoissuunnassa Valtatie 8, E8. Muihin Väyläviraston ylläpitämiin teihin lukeutuu muun muassa Raisiontie. Kehätielle keskustan kohdalle ollaan rakentamassa 400-metristä maantietunnelia. Urakkaa on suunniteltu ainakin vuodesta 2018, ja rakennustyöt alkavat aikaisintaan 2026. Tunnelin on tarkoitus valmistua vuoteen 2029 mennessä. 

Osassa Raisiota palvelee Turun seudun joukkoliikenneviranomainen Föli. Raision läpi kulkee neljä Fölin runkolinjaa: 3A, 6, 6A ja 10A. Lisäksi kauppakeskus Myllyyn kulkee runkolinja. Turun seudulle on pitkään suunniteltu uutta raitiotieverkkoa ja suunnitelmissa on, että Raisioon tulisi kaksi raitiotiepysäkkiä ensimmäisessä vaiheessa. Lopullisen investointipäätöksen tekee Turun kaupunki loppuvuonna 2025.

Raision halki kulkee Uudenkaupungin rata, jolla on tällä hetkellä ainoastaan tavaraliikennettä. Radasta erkanee kaupungin alueella ratalinja Naantalin satamaan, rautatie on tavarakuljetuksia varten ja sitä käyttää Suomen Viljava Oy. Kaupungin rautatieasema ei ole nykyään henkilöliikenteen käytössä.

### Etäisyyksiä eri paikkakunnille
*  Helsinki 172&nbsp;km
*  Tampere 165&nbsp;km
*  Jyväskylä 309&nbsp;km
*  Lahti 244&nbsp;km
*  Kuopio 455&nbsp;km
*  Joensuu 558&nbsp;km
*  Oulu 621&nbsp;km
*  Rovaniemi 823&nbsp;km
*  Turku 7,6&nbsp;km
*  Utsjoki 1&nbsp;273&nbsp;km

## Urheilu

Raisio tunnetaan erityisesti lentopallosta, ringetestä ja jalkapallosta. Miesten Lentopallon Mestaruusliigassa pelaa lentopallojoukkue Raision Loimu. Loimu johtaa lentopallon maratontaulukkoa, eli se on Suomen kaikkien aikojen menestynein lentopalloseura. Loimu on pelannut yhtäjaksoisesti pisimpään Suomen pääsarjatasolla ja voittanut useita Suomen mestaruuksia, joista viimeisimmän vuonna 2001. Lentopallon Suomen Cupin Loimu on voittanut vuonna 2004. Naisissa Raision Urheilijoiden lentopallojoukkue pelaa toiseksi korkeimmalla, 1-sarjatasolla. Joukkue on toistuvasti sarjan kärkikahinoissa ja kasvattaa alueen lentopallonuoria. 

Naisten jalkapalloliigassa on pelannut SC Raisio. Raisio Futis pelaa jalkapalloa ja futsalia sekä miesten että naisten sarjoissa. RaiFun jalkapallon edustusjoukkueet pelaavat Miesten Nelosessa ja Naisten Kolmosessa. RaiFulla on myös edustusjoukkueet Futsal-Kakkosessa sekä Naisten Futsal-Liigassa. Raision Nuorisokiekko on vuoden 2011 ringeten Suomen mestari. 

Lisäksi Raisiossa toimii Raision Kuula, jossa voi harrastaa yleisurheilua sekä hiihtoa, tunnetumpia Raision Kuula edustajia ovat olleet Miro Rastas, Marika Tuliniemi, Juha Aarnio (yleisurheilija) sekä Jani Sörensen. Skiteam 105 on raisiolainen hiihtoseura, jota edustaa hiihtäjä mm. Lauri Vuorinen. Raisiossa toimii kaksi voimisteluseuraa, Raision Jumpparit sekä Raision Pyryt sekä Raision Ryhti -niminen yleisseura, jossa voi muun muassa harrastaa judoa, aikidoa ja jalkapalloa. Raisiossa toimii Raision Urheilijat -niminen uintiseura (RaisU), joka tarjoaa mm. uintikoulua. Raision Urheilijoita on edustanut useita kansallisesti ja kansainvälisesti menestyneitä uimareita kuten Jarno Pihlava, Riia-Roosa Koskelainen, Meri-Maari Mäkinen, Marena Aimonen sekä Hilla Kortetjärvi. Vuonna 2023 Raisioon on perustettu myös oma salibandyseura, Raision Salibandy ry (RaSa), jolla on joukkueita niin junioreille kuin aikuisillekin.

Raision Palovuoren kaupunginosassa sijaitsee motocross-rata.

### Kerttulan liikuntakeskus
Liikuntakeskuksessa on liikuntahalli, keskusurheilukenttä, ulkokuntosali, jalkapallokenttä ja kaksi jäähallia.

Kerttulan liikuntahalli on ollut toiminnassa vuodesta 1987 asti. Sisähalli voidaan jakaa kolmeen osaan.

Kerttulan liikuntakeskuksessa sijaitsee tenniskeskus ja ulkotenniskenttiä. Kerttulan liikuntakeskuksen alueella huolletaan ja tykitetään hiihtolatuja talvisin.

### Urheilu- ja pallokentät
* Raision Ihalan kaupunginosassa sijaitsee valaistu tekonurmikenttä.
* Kerttulan urheilukenttä on Raision Kerttulan kaupunginosassa sijaitseva yleisurheilu- ja nurmikenttä, joka on täysimittainen (400&nbsp;m) Novotan-päällysteinen rata. Radan sisäpuolella on nurmikenttä.
* Kerttulan tekonurmikenttä on täysimittanen ja valaistu.
* Kuloisen urheilukenttä on Kuloisen kaupunginosassa sijaitseva hiekkapintainen kenttä.
* Raikulan pallokenttä on Varppeenseudun kaupunginossa sijaitseva nurmipintainen pallokenttä. Alueella sijaitsee myös hiekkakenttä.
* Vaisaaren pallokentät sijaitsevat Vaisaaren koulun välittömässä läheisyydessä. Molemmat kentät ovat hiekkapintaisia, ja lisäksi alueella on skeittiparkki.
* Kaanaan pallokentät ovat Kaanaan kaupunginosassa sijaitsevat hiekkapintainen kenttä sekä Novotan-päällysteinen rata urheilukenttineen.
* Beach volley -kenttiä on kolme Varppeen sivukadulla ja kaksi Ihalan tekonurmikentän läheisyydessä.
* Tenniskentät sijaitsevat Kerttulan urheilukeskuksessa. Kaikki kolme siellä sijaitsevaa tenniskentää ovat massapintaisia.
* Raisiossa sijaitsee 18-väyläinen Haunisten frisbeegolf-rata sekä 10-väyläinen Kerttulan frisbeegolf-rata.

### Kuntoradat
* Kerttulan kuntorata on rata, jota voi käyttää vain lumettomina kuukausina eli kesällä, keväällä ja syksyllä. Talvella kuntoradalla on ladut. Perusreitti on noin 3&nbsp;000&nbsp;m, lisälenkit mukaan lukien 4&nbsp;000&nbsp;m.
* Vaisaaren kuntorata on 1&nbsp;700 metriä pitkä kuntorata
* Tikanmaan kuntorata on 1&nbsp;300 metriä pitkä kuntorata, joka on valaistu ja talvella se on laduttu.
* Hepokankareen ja Vetikon ulkoilureitti on pituudeltaan noin 3&nbsp;000 metriä.

### Uintikeskus Ulpukka

Uintikeskus Ulpukka on Raisiossa sijaitseva uimahalli. Ulpukassa on 5 uima-allasta, joista 1 uima-allas sijaitsee ulkona ja loput sisätiloissa. Kaksi Ulpukassa sijaitsevasta uima-altaasta ovat niin sanottuja kilpailu- harjoitus/kuntoilualtaita. Ulpukassa sijaitsee näiden lisäksi yksi ulkoallas, opetusallas, jossa pidetään vauvauimakoulua, sekä terapia-allas, johon laskeutuu vesiliukumäki. Ulpukka palvelee tavallisesti maanantaisin, tiistaisin, torstaisin ja perjantaisin kello 6–21, keskiviikkoisin kello 11–21 ja viikonloppuisin kello 11–18, mutta poikkeukset ovat mahdollisia. Ulpukassa on myös muitakin palveluja, kuten kahvio, kuntosali ja liikuntatila. Uintikeskus Ulpukka tarjoaa vanhuksille ja aikuisille vesiliikuntaa. Vuonna 2007 arvioitiin että Ulpukassa kävisi vuosittain yli 200&nbsp;000 uimaria.

## Palvelut

### Terveydenhuolto
Raision terveyskeskus vastaa alueensa asukkaiden perusterveydenhuollon palveluista. Raision terveyskeskus tuottaa perusterveydenhuollon palvelut lisäksi Ruskon kunnalle, joka ostaa palvelut Raisiolta. Raision terveyskeskus sijaitsee Petäsmäessä Tyks Raision sairaalan kanssa samassa rakennuksessa osoitteessa Sairaalakatu 5. Varsinais-Suomen sairaanhoitopiiri lopetti sairaanhoitotoiminnan Raision sairaalassa vuonna 2015. Raision terveyskeskus on vuokrannut vuodeosastotiloja Raision sairaalasta. Erikoissairaanhoidon palvelut sijaitsevat Turussa. Turun yliopistollinen keskussairaala tuottaa yliopistosairaalatason palveluita.

### Nuorten palveluja
Raisiossa sijaitsee kolme kaupungin ylläpitämää nuorisotilaa:
* Tikke on Hakinmäessä sijaitseva nuorisotila, joka on auki tiistaisin ja perjantaisin.
* Nuorisokeskus Noppa on Vaisaaressa sijaitseva nuorisokeskus, joka on auki maanantaista perjantaihin (talvikaudella ei kuitenkaan torstaisin).
* Pommari on Raision keskustan tuntumassa sijaitseva nuoristotila. Se on auki sunnuntaista torstaihin.

Lisäksi Raision seurakunta järjestää monenlaista nuortentoimintaa. Seurakunnan nuorisotila sijaitsee seurakuntatalon alakerrassa.

Raision kaupunki ylläpitää nuorten työpajoja, jossa työttömäksi jääneet nuoret voivat kehittää taitojaan ja saada tukea opiskeluun.

## Kaupunginosat

Raisio on jaettu 14 kaupunginosaan:

* 01. Vaisaari
* 02. Varppeenseutu
* 03. Kerttula
* 04. Mahittula
* 05. Kuninkoja
* 06. Kuloinen
* 07. Ihala

* 08. Inkoinen
* 09. Nuorikkala
* 10. Pirilä
* 11. Somersoja
* 12. Tikanmaa
* 13. Paikkari
* 14. Kaanaa

Nämä kaupunginosat kattavat koko Raision. Kaupunginosista suurin asukasluvun perusteella on Kerttula. Raisiossa on 8 suuraluetta ja 14 tilastoaluetta.

## Väestö ja asuminen

Raisio on Varsinais-Suomen maakunnan neljänneksi suurin kaupunki Turun, Salon ja Kaarinan jälkeen. Raisiossa on nykyisin yli 25 800 asukasta. Raision väestön määrä on noussut Suomen kunnista suhteellisesti eniten toisen maailmansodan jälkeen; parin tuhannen asukkaan kunnasta on noussut keskisuuri kaupunki.

Asukkaiden valittavissa on runsaasti eri asumismuotoja: vapailla markkinoilla myytävien ja vuokrattavien asuntojen, talojen ja tonttien lisäksi kaupunki tarjoaa vuokra-asuntoja, asumisoikeusasuntoja ja omakotitalotontteja.

Raisio oli vuonna 2007 pinta-alaltaan Suomen 329:nneksi suurin (49,5&nbsp;km²) ja väkiluvultaan 40:nneksi suurin (24&nbsp;041) kunta. Raisio oli Suomen 10:nneksi tiheimmin asuttu kunta (479,24 henkeä/km²), ja sijoittui tässä luettelossa ennen esimerkiksi Tamperetta, Oulua, Vaasaa ja Poria.

Vuonna 2015 Raisiossa oli 65 kesämökkiä, mikä oli Suomen kuudenneksi vähiten.

Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.

### Taajamat
Vuoden 2017 lopussa Raisiossa oli 24&nbsp;234 asukasta, joista 23&nbsp;715 asui taajamassa, 168 haja-asutusalueilla ja 351:n asuinpaikat eivät olleet tiedossa. Raision taajama-aste on 99,3&nbsp;%. Raision taajamaväestö kuuluu vain yhteen taajamaan. Raision keskustaajama/kaupunkialue ei muodosta omaa taajamaansa, vaan se on osa Turun keskustaajamaa, joka ulottuu Raision lisäksi usean Turun lähikunnan alueelle, ja josta tämän kaupungin alueella asui vuoden 2017 lopussa 23&nbsp;715 asukasta. Yhteensä Turun keskustaajamassa on 272&nbsp;230 asukasta ja sen pinta-ala on 280,82 neliökilometriä.

## Seurakunnat
Vuoden 2018 aluejaon mukaan Raisiossa on seuraavat Suomen evankelis-luterilaisen kirkon seurakunnat:
* Raision seurakunta

Kirkon sisäisistä herätysliikkeistä paikkakunnalla toimii evankelisuus.

Suomen ortodoksisen kirkon seurakunnista Raision alueella toimii Turun ortodoksinen seurakunta. Muita kirkkokuntia paikkakunnalla edustavat Suomen Vapaakirkon Raision Vapaaseurakunta sekä helluntaiherätykseen kuuluvan Turun helluntaiseurakunnan Raision rukouspiiri. 

Raisiossa on toiminut vuodesta 2021 itsenäinen Raision Lähetysseurakunta, joka ei kuulu mihinkään kirkkokuntaan. Seurakunnan taustalla on Raision Lähetysseurakunta-yhdistys ry.

## Koulutus

Peruskoulutusta annetaan kuudella peruskoulun ala-asteella: Friisilän koulussa, Ihalan koulussa, Kaanaan koulussa, Kerttulan koulussa, Kuloisten koulussa sekä Tahvion koulussa. Konsan ja Krookilan koulut antavat opetusta vuosiluokilla 1–2, ja ne kuuluvat hallinnollisesti Ihalan kouluun. Tikanmaan koulu antaa opetusta luokilla 1–2 ja se kuuluu hallinnollisesti Tahvion kouluun.

Raision ainoa peruskoulun yläaste on nykyisin Tiedonpuiston koulu, johon oppilaat siirtyivät joululomien jälkeen vuonna 2026. Ennen sitä kaupungin ainoana yläasteena toimi Vaisaaren koulu, joka oli yksi Suomen suurista ainoastaan yläasteen sisältävistä kouluista. Luokkien 7–9 harjaantumisoppilaiden erityisopetusta annettiin sekä Friisilän koulussa että Vaisaaren koulussa. 

Viimeiset Vaisaaren koulusta valmistuneet oppilaat valmistuivat vuonna 2025, ja koulua käytettiin vielä puoli vuotta ennen kuin oppilaat siirtyivät Tiedonpuiston kouluun tammikuussa 2026. Vaisaaren koulurakennuksen purku aloitettiin heti siirron jälkeen, ja kevään aikana viimeisteltiin piha- ja pysäköintialueet.

Raisiossa annetaan toisen asteen opetusta Raision lukiossa sekä kauppa-, ammatti- ja työväenopistossa. Lisäksi kaupungissa toimii Raision aikuiskoulutuskeskus Timali. Raision seudun koulutuskuntayhtymä toimii Raisiossa ja tarjoaa nuorille ja aikuisille ammatilista koulutusta. Osuuskunnat ovat Mynämäki, Naantali, Raisio, Rusko, Masku ja Nousiainen. Raisiossa toimii Raisio-opisto.

Lukuvuonna 2018&ndash;2019 Raisiossa opiskeli noin 1&nbsp;500 alakoulun ja noin 700 yläkoulun oppilasta.

## Kulttuuri
### Murre
Raision alueella puhutun kielen perustana on pohjoinen Lounais-Suomen murre. Raision murre kuuluu Lounais-Suomen pohjoisryhmän Maskun alaryhmään.

### Nimikkokasvi, -lintu ja ruoka
Raision nimikkokasvi on kotikataja. Se on yleinen koko Suomen alueella. Raision nimikkolintu on mustarastas ja nimikkoruoka verileivästä ja suolatusta rasvasta keitetty *palttupuuro*. Raision toiseksi pitäjäruoaksi nimettiin 1980-luvulla silakkarullat.

## Ystävyyskaupungit
Raision ystävyyskaupungit ovat Sigtuna Ruotsissa (vuodesta 1975), Kingisepp (Jaama) Venäjällä (1975), Csongrád Unkarissa (1990), Padisen kunta Virossa (1994) ja Elmshorn Saksassa (2000).

## Vaakuna
Raision vaakunassa on hopean väriselle taustalle kuvattu punaisella hevosella ratsastava Pyhä Martti leikkaamassa miekalla kappaletta viitastaan.

Vaakunan suunnitteli Olof Eriksson vuonna 1954.

## Tunnettuja asukkaita

* Patrick Aaltonen (s. 1994), jalkapalloilija
* Aki-Petteri Berg (s. 1977), jääkiekkoilija
* Simon Wilhelm Carpelan (1731–1814), kenraalimajuri
* Nils-Eric Fougstedt (1910–1961), säveltäjä ja kapellimestari
* Heikki Haavisto (1935–2022), agronomi, poliitikko
* Joel Hallikainen (s. 1961), laulaja
* Petri Hervanto (s. 1973), tangokuningas
* Yrjö Helenius (1896–1964), kansanedustaja (SDP)
* Heikki Hilander, imitaattori
* Juuso Hämäläinen (s. 1993), jalkapalloilija
* Matti Inkinen (1958–2009), muusikko
* Kari Kalin (s. 1962), lentopalloilija
* Marianne Kantola (s. 1988), iskelmälaulaja
* Pertti Karppinen (s. 1953), soutaja, olympiavoittaja
* Ville Keskilä (s. 1973), näyttelijä
* Aino Kontula (s. 1941), lehtori, kirjailija
* Marjaana Koskinen (s. 1962), kansanedustaja
* Silja Kosonen (s. 2002), moukarinheittäjä, nuorten maailmanmestari
* Kalervo Kummola (s. 1945), jääkiekkovaikuttaja, puheenjohtaja, kansanedustaja (kok.)

* Johanna Kylmänen (s. 2002), urheilija
* Taisto Lalli (s. 1989), painija
* Kalle Lamberg (s. 1987), näyttelijä
* Joonas Lehtimäki (s. 1981), sarjakuvataiteilija
* Yrjö Nurmio (1901–1983), historiantutkija ja valtionarkistonhoitaja
* Kari Levola (s. 1957), kirjailija
* Juha-Pekka Mikkola (s. 1975), näyttelijä
* Kustaa Perho (1885–1944), kansanedustaja (SDP)
* Jarno Pihlava (s. 1979), uimari
* Matias Pulli (s. 1995), jääkiekkoilija
* Sami Saikkonen (s. 1966), tanssija, koreografi
* Riitta Salminen (s. 1965), näyttelijä
* Elsa Salminiitty (1901–1981), kuvataiteilija
* Antero Svensson (1892–1946), kenraalimajuri
* Marco Tuokko (s. 1979), jääkiekkoilija
* Aki Wahlman (s. 1964), kokki
* Janne Virtanen (s. 1967), näyttelijä
* Jyrki Yrttiaho (1952–2021), kansanedustaja (vas.)

## Katso myös
* Raisio-kanava
* Luettelo Raision julkisista taideteoksista ja muistomerkeistä

## Lähteet
* 
* 

### Viitteet

## Aiheesta muualla

* Raision kaupungin kotisivu
* Tilastokeskus – Raision avainluvut
* Raision arkeologiahanke